Document ID: 31994R1084

ΚΑΝΟΝΙΣΜΟΣ (ΕΚ) αριθ. 1084/94 ΤΗΣ ΕΠΙΤΡΟΠΗΣ της 10ης Μαΐου 1994 για τροποποίηση του κανονισμού (ΕΟΚ) αριθ. 2377/80 της Επιτροπής σχετικά με ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος, και για ακύρωση του κανονισμού (ΕΚ) αριθ. 854/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για κοινή οργάνωση των αγορών στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3611/93 (2), και ιδίως το άρθρο 15 παράγραφος 2 και το άρθρο 25,
Εκτιμώντας:
ότι ο κανονισμός (ΕΟΚ) αριθ. 2377/80 της Επιτροπής της 4ης Σεπτεμβρίου 1980 (3), όπως τροποποιήθηκε τελευταία από τον κανονισμό (ΕΟΚ) αριθ. 2867/93 (4) έχει καθορίσει τις ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος-
ότι από τις πρόσφατες εξελίξεις στην αγορά του βοείου κρέατος προκύπτει ότι είναι απαραίτητο να βελτιωθεί η πληροφόρηση της Επιτροπής ιδίως όσον αφορά, τις ποσότητες και τους προορισμούς των ζωντανών βοοειδών, εκτός από τα αναπαραγωγικά βοοειδή καθαρής φυλής για τα οποία έχουν υποβληθεί αιτήσεις για πιστοποιητικά εξαγωγής- ότι είναι επιπλέον αναγκαίο, να προβλεφθεί η έκδοση πιστοποιητικών εξαγωγής τα οποία πρέπει να περιλαμβάνουν προκαθορισμένο ποσό της επιστροφής μετά από προθεσμία πέντε εργασίμων ημερών, έτσι ώστε να επιτρέπεται στην Επιτροπή να εκτιμά την κατάσταση που επικρατεί στην αγορά και να λαμβάνει, εφόσον παρίσταται ανάγκη, κατάλληλα μέτρα σχετικά με τις αιτήσεις που βρίσκονται σε εκκρεμότητα, έχοντας τη δυνατότητα να απορρίπτει επίσης αυτές τις αιτήσεις- ότι τα προαναφερόμενα μέτρα δεν είναι δυνατόν να είναι αποτελεσματικά παρά μόνον εφόσον η Επιτροπή ενημερώνεται ταχέως σχετικά με τις ποσότητες και τους προορισμούς αυτών των ζώων- ότι, προς αυτόν τον σκοπό, πρέπει να τροποποιηθούν τα άρθρα 8α και 16 του κανονισμού (ΕΟΚ) αριθ. 2377/80-
ότι πρέπει να ακυρωθεί ο κανονισμός (ΕΚ) αριθ. 854/94 της Επιτροπής για την αναστολή του προκαθορισμού του ποσού των επιστροφών κατά την εξαγωγή στον τομέα του βοείου κρέατος (5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2377/80 τροποποιείται ως εξής:
1. Στο άρθρο 8α, οι παράγραφοι 1 και 2 αντικαθίσταται από το ακόλουθο κείμενο:
"1. Για τα προϊόντα που υπάγονται στις κλάσεις 0201 και 0202 και στις διακρίσεις 0102 90, 0206 10 95 και 0206 29 91 της συνδυασμένης ονοματολογίας, η αίτηση για πιστοποιητικό εξαγωγής όπως επίσης και το πιστοποιητικό, περιλαμβάνουν, στο σημείο 13, ένδειξη της χώρας προορισμού του προϊόντος.
2. Για τα προϊόντα που υπάγονται στις κλάσεις 0201 και 0202 και στις διακρίσεις 0102 90, 0206 10 95 και 0206 29 91 της συνδυασμένης ονοματολογίας, το πιστοποιητικό εξαγωγής που περιλαμβάνει προκαθορισμό του ποσού της επιστροφής, όπως προβλέπεται στο άρθρο 3 στοιχείο α), εκδίδεται την πέμπτη εργάσιμη ημέρα μετά από την ημέρα της υποβολής της αίτησης, εφόσον δεν έχουν ληφθεί ιδιαίτερα μέτρα εντός αυτής της προθεσμίας."
2. Στο άρθρο 16 παράγραφος 1, το σημείο 1) αντικαθίσταται από το ακόλουθο κείμενο:
"i) για τα προϊόντα που υπάγονται στις κλάσεις 0201 και 0202 και στις διακρίσεις 0102 90, 0206 10 95 και 0206 29 91 της συνδιασμένης ονοματολογίας, και με διευκρίνηση, για κάθε προϊόν, των ποσοτήτων και των χωρών προορισμού:
- κατάλογο των πιστοποιητικών εξαγωγής, συμπεριλαμβανομένου του προκαθορισμού του ποσού της επιστροφής, που έχουν ζητηθεί αφότου πραγματοποιήθηκε η τελευταία ανακοίνωση και
- κατάλογο των πιστοποιητικών εξαγωγής που έχουν εκδοθεί αφότου πραγματοποιήθηκε η τελευταία ανακοίνωση-"
Άρθρο 2
Ο κανονισμός (ΕΚ) αριθ. 854/94 ακυρώνεται.
Άρθρο 3
Ο παρών κανονισμός τίθεται σε ισχύ στις 23 Μαΐου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαΐου 1994.

Labels: 2
3
17
6